**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr. .......... din ............2024**

Ca urmare a solicitării de emitere a acordului de mediu, depuse de **CĂPRAR CĂTĂLIN pentru SC ANA TELEFERIC,** cu cu domiciliul în județul Brașov, mun. Brașov, str. M. Kogălniceanu, nr. 23, bl. C7, sc. C, ap. 501, înregistrată la APM Brașov cu nr. 3648 din 14.03.2024, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 6205 din 09.05.2024, nr. 6486 din 15.05.2024, nr. .... din ......, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 19.06.2024, că proiectul **„Stație inferioară Telecabina Tâmpa – modernizare instalație de transport cablu, reorganizare funcțională, extindere construcție, refatadizare, amenajări exterioare și firme pe fațadă”,** propus a se realiza în jud. Brașov, mun. Brașov, Aleea Tiberiu Brediceanu, fn, amplasament identificat prin extras CF nr. 167325 Brașov, nr. cad. 167325, conform Certificatului de Urbanism nr. 355 din 15.02.2024, emis de Primăria Municipiului Brașov, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa 2, pct. 13. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevazute în anexa nr. 1 sau in prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

**Amplasamentul:**

Amplasamentul studiat, este o parcela de forma neregulata, cu dimensiuni generale de 37.60 x 22.75 m cu frontul la strada de 37,60 m.

Terenul este delimitat de proprietăți particulare și drumuri de circulație, astfel:

• La Nord: imobil cu nr. top 13139/2/1;

• La Sud: imobil cu nr. cad. 138188 BV - padure;

• La Est: imobil cu nr. cad. 138188 BV - padure;

• La Vest: imobil cu nr. cad. 138188 BV - padure.

**SITUAȚIA EXISTENTĂ:**

Clădirea stației inferioare a Telecabinei Tâmpa are 4 niveluri, având regim de înălțime S+P+2E.

• Subsolul este ocupat de postul de transformare;

• Parterul are funcțiune tehnică , cu adăpostirea mecanismelor instalației telecabinei si alte spatii tehnice.

• Accesul publicului se realizează pe trepte exterioare la nivelul etajului 1, unde regăsim grupurile sanitare pentru public, 2 spații administrative si accesul către nivelul superior printr-o scară interioara pentru a ajunge la nivelul peronului.

• La etajul 2 sunt următoarele funcțiuni: sala de așteptare, casierie si zona amenajată pentru peron si traseul telecabinei.

**SITUAȚIA PROPUSĂ:**

Intervențiile propuse sunt punctuale și se aliniază imaginii arhitecturale deja existente ale stației inferioare a telecabinei.

Telecabina reprezintă un obiectiv de interes public general, clădirea în care se afla stația acesteia trebuie sa fie conformă astfel încât sa fie accesibilă tuturor, inclusiv persoanelor cu dizabilități. În acest sens, în situația propusă clădirii existente îi este adăugat un lift care să poată facilita accesul persoanelor cu handicap. Acest lift va fi plasat pe fațada nordică a clădirii existente și va avea 3 stații:

* Accesare la nivelul SUBSOLULUI – nivelul aleii de acces;
* La nivelul PARTERULUI – ascensorul nu poate fi accesat, însă va exista o trecere pe sub pasarela ce-l leagă de clădirea existenta la nivelul superior;
* Stație de oprire la nivelul ETAJULUI 1 – pentru accesarea grupurilor sanitare, conformată pentru persoanele cu dizabilități;
* Stație de oprire la nivelul ETAJULUI 2– nivelul peronului, de unde se poate accesa în mod direct telecabina;

Pentru o mai bună organizare a fluxurilor, de acces și de ieșire, astfel încât acestea să nu se intersecteze se va amenaja o scară și un traseu ce va direcționa fluxul de ieșire direct de pe peron. Această scară va fi acoperită de o copertină metalică. În continuare traseul acesteia va continua pe lângă clădirea existentă până la intersecția cu scările de la debutul traseului de serpentine pentru accesarea vârfului Tâmpa.

Accesul auto și pietonal pe parcelă se realizează pe latura nordică a parcelei, din str. Aleea Tiberiu Brediceanu, stradă asfaltată cu o lățime aproximativă de 4,70 m.

Lățimea accesului auto va permite accesul autospecialelor de intervenție, având o lățime minimă de 4,00 m.

Nu vor exista locuri de parcare amenajate pe parcelă, întrucât accesul auto este restricționat, doar persoanele cu handicap vor avea dreptul sa ajungă cu autoturismul până la telecabină.

Circulațiile pietonale existente se vor menține. Se propune un nou traseu pietonal destinat fluxului de ieșire. Scările deja existente precum si cele propuse vor fi dotate cu sisteme de degivrare, pentru a facilita accesul in cadrul condițiilor meteo mai puțin favorabile. Astfel se vor propune noi finisaje pentru scările din amenajarea existentă.

Ascensorul, împreună cu pasarela vor avea o structură metalică vizibilă, îmbrăcată în sticla, fațada cortina, folosind sistemul de prindere de tip spider. Latura dinspre oraș va fi reprezentată de o lamă "zveltă" ce se curbează în partea inferioară formând o copertină deasupra accesului în lift. Această forma este evident una contemporană, iar materialul folosit va fi o reinterpretare contemporana a betonului socialist. Structura metalica va fi lăsată aparentă și se va vedea prin fațada de sticlă.

Scara de coborâre de pe peron va avea o expresie simplă, comună, însă copertina metalică ce o acoperă va avea o forma contemporană, o "foaie pliată în zig-zag", ce sprijină pe doi stâlpi metalici, svelți, in V. Această nouă structură contemporană se va desprinde de cea veche socialistă, marcând straturile istorice de intervenție asupra clădirii existente.

**Varianta constructiva de realizare a investiției:**

**C1,C2,C3 - construcțiile deja existente, ale stației telecabinei;**

**I1 - intervenția liftului și a pasarelei;**

**I2 - intervenția scării destinate fluxului de ieșire și copertină.**

Închideri exterioare si compartimentări interioare:

Închideri exterioare intervenție I1 (lift + pasarelă):

* Închiderile exterioare propuse a ascensorului propus vor fi realizate din sticlă prin intermediul unei fațade cortină cu sistem de prindere spider, precum și prin intermediul unei lame frontale din placaj de beton, cu structura de prindere specifică proprie; Nu vor exista compartimentări interioare in cazul intervenției I1.

Închideri exterioare intervenție I2 (scară + copertină):

* Scara destinata fluxului de ieșire nu va fi închisă.
* Închideri exterioare corpuri deja existente C1,C2,C3:
* Închiderile exterioare ale corpurilor deja existente rămân neschimbate.

Compartimentări interioare corpuri deja existente C1,C2,C3:

* Asupra compartimentărilor interioare ale corpurilor C1 si C2 nu se intervine.
* În cazul corpului C3 se aduc modificări asupra compartimentărilor interioare, la nivelul etajului 1 si la nivelul etajului 2. Noile compartimentări interioare vor fi realizate din pereți ușori de gips carton, cu grosime de 15 cm.

Acoperiș și învelitoare:

Învelitoare intervenție I1 (lift + pasarelă):

* Intervenția propusă va avea un acoperiș de tip terasă, realizat pe structură metalică și

termoizolat cu plăci termoizolante P.I.R. cu pantă; de asemenea acesta va fi hidroizolat cu membrană EPDM;

* Învelitoarea corpului liftului se va afla la cota: + 9.80 m;
* Învelitoarea corpului pasarelei se va afla la cota: +8.16 m;

Învelitoare intervenție I2 (scară + copertină):

* Copertina reprezintă învelitoarea intervenției I2. Aceasta va fi reprezentata de o foaie metalica din otel, profilata in zig-zag, cu panta către exteriorul construcției. Acoperirea va avea rupere de pantă in dreptul cotei de calcare + 3,46 m, pe platforma pietonala creată în fața scării pentru organizarea fluxului de ieșire;
* Panta va avea o înclinație de 30 grade, respectiv 1grad;

Învelitoare corpuri deja existente C1,C2,C3:

* Nu se aduc modificări învelitorilor corpurilor deja existente, doar ajustări/reparații

sistemului hidroizolant existent;

Tâmplarii interioare si exterioare:

Tâmplării intervenție I1 (lift + pasarelă):

* Nu există tâmplării propuse pentru intervenția I1. Întreaga structură a intervenției va fi

închisă prin intermediul unui perete cortină.

Tâmplării intervenție I2 (scară + copertină):

* Intervenția I2 nu va avea închideri exterioare, de asemenea, nu va avea tâmplarii;

Tâmplarii corpuri deja existente C1,C2,C3:

Tâmplăriile deja existente se mențin, cu trei excepții. Excepțiile se refera la:

1. închiderea balconului de la etajul al II-lea al corpului C3. Tâmplăria acestuia va fi înlocuita cu un sistem de fațadă cortină, cu vitraj de sus pana jos și profile metalice la interiorul fațadei. Îmbinarea la față se va face cu silicon, iar sticla propusă este cu efect de oglindă, reflectând imaginea vegetației si a orașului istoric din proximitatea clădirii stației telecabinei;

2. închiderea sălii de așteptare față de peron. Tâmplăria care realizează acum închiderea va fi înlocuită cu un sistem de fațadă cortină, cu vitraj de sus pana jos și profile metalice de susținere a sticlei. Ușile de trecere prevăzute în această fațadă cortină vor permite trecerea facila a persoanelor cu dizabilități și de asemenea evacuarea in siguranța în caz de incendiu;

3. cabina de vânzare de bilete. Tâmplăria care realizează acum închiderea caseriei va fi înlocuită.

Finisaje interioare:

Pereți - La interior se vor realiza zugrăveli lavabile de calitate pentru pereții din majoritatea încăperilor construcției. In cazul pereților din grupurile sanitare se va realiza o placare cu placi ceramice pana la o înălțime de 1.20 m față de cota finită de calcare a încăperii.

Pardoseli - La interior, o mare parte din pardoseli vor rămâne neschimbate. Anumite pardoseli sunt propuse către schimbare, iar ca finisaj se va opta pentru microciment (de exterior-in cazul peronului; de interior in cazul finisajului platformelor pasarelei și a finisajelor interioare propuse către schimbare in clădirea deja existentă). In cazul pardoselilor din grupurile sanitare se va opta pentru pardoseli din placi ceramice.

Pardoselile propuse din microciment asigură rezistență la utilizare și abraziune de către agenții chimici, trafic intens, ușurință de curățare, durabilitate etc.

Finisaje exterioare:

Finisaje exterioare intervenție I1 (lift + pasarelă):

* Finisajele exterioare ale ascensorului propus constau in închiderea din sticlă a fațadei

cortină cu sistem de prindere spider, precum și în placarea cu plăci de beton a lamei frontale, cu structura de prindere specifică proprie; Astfel, pentru a susține principiul "lizibilității intervenției", finisajele sunt contemporane și se disting de cele ale clădirilor deja existente, însă se integrează arhitecturii deja existente.

Finisaje exterioare intervenție I2 (scară + copertină):

Structura metallică a copertinei propuse va fi vopsita în masă emailată, culoare gri foarte deschis. Finisajul treptelor scării propuse va fi din plăci de piatră sinterizată cu aspect de beton.

Finisajul platformei de coborâre va fi din placi de piatra sinterizata, cu aspect de beton.

Finisaje exterioare corpuri deja existente C1,C2,C3:

• În scopul uniformizării și a imbunătățirii coerenței fațadelor existente, se propune folosirea unei tencuieli unice, cu aspect de beton, care să susțină imaginea socialista a clădirii. Toate fațadele vor fi tencuite cu tencuială structurată cu aspect de beton. Mai mult decât atât, se va renunța la inserțiile de lemn existente, aceste fiind înlocuite cu un riflaj, realizat din elemente verticale de ipsos, de asemenea tencuite în aceeași nuanță ca și pereții exteriori. În plus, se propune același riflaj și în fața ferestrelor existente pe fațada nordică a corpului de clădire C3, pentru uniformizarea imaginii celor 3 corpuri deja existente.

• Ușile de acces ale postului trafo vor fi suportul artei stradale de calitate, realizându-se pe acestea ilustrații grafice cu tematica in legătură cu cadrul natural din care telecabina face parte. De asemenea grilele de aerisire ale postului trafo vor fi ascunse in spatele aceluiași riflaj, menționat și pentru tâmplăriile deja existente ale corpului C3.

Aleile pietonale existente vor rămâne neschimbate.

Finisajul scărilor deja existente va fi înlocuit cu placi de piatră sinterizată cu aspect de beton și se va instala sistem de degivrare.

Amplasarea firmelor luminoase pe fațadă și a panourilor de informare:

▪ Se va păstra amplasarea firmei telecabinei pe fațada de nord a corpului C3. Se va refolosi sigla deja existentă, cu condiția recondiționării acesteia și a transformării ei în firmă luminoasă prin adăugarea unor benzi led în spatele acesteia.

▪ Panoul de informare asupra orarului de funcționare și asupra elementelor tehnice ale cabinei, va fi înlăturat de pe fațada principală și va fi adus și integrat în amenajarea exterioara de mai jos;

▪ Pe "lama" din beton ce constituie fațada nordica a liftului, intervenției I1, va fi amplasată o nouă firmă luminoasă "Panoramic restaurant" ce amintește de restaurantul construit tot in perioada socialista. Fontul Art-Deco al scrisului se va păstra și va fi luminat din spate prin intermediul unui sistem cu lumini led.

Asigurarea siguranței și accesibilității în exploatare se asigură prin următoarele caracteristici ale elementelor constructive:

**Circulatia exterioară**:

Alei Pietonale

* Panta caii pietonale propuse are valoarea maxima de 5 % in profil longitudinal și 2 % în

profil transversal, având lățimi de circulație de min. 1,50 m;

* Înălțimea liberă de trecere a căii de circulație este de min. 2,10 m;
* Ușile și ferestrele adiacente căii de circulație nu reprezintă un obstacol pentru circulație
* Stratul de uzură este realizat astfel încât să se evite alunecarea, având COF min. 0,4;

Treptele exterioare aferente amenajarii exterioare propuse (I2)sunt conformate astfel:

* lățime: 2,20 m si, respectiv 1,80 m;
* dimensiune treaptă: 30 cm si respectiv, 29 cm;
* dimensiune contratreaptă: 17 cm in cazul ambelor scări propuse;
* în cazul denivelărilor mai mari de 20 cm s-au prevăzut balustrade cu înălțimea de 90 cm;
* stratul de uzura este realizat astfel încât să se evite alunecarea, având COF min. 0,4;

Accesuri în clădire:

* Preponderent se vor realiza de la nivelul terenului amenajat, fără existența rampelor și

treptelor de acces;

* Ușile de acces in construcție nu vor avea prevăzut prag;
* Lățimea liberă a golurilor de ușă pentru accesurile în clădirea studiata sunt de :
* 0,90 m pentru accesul destinat persoanelor cu dizabilități prevăzut la nivelul grupurilor

sanitare;

* 1,10 m pentru accesul destinat persoanelor cu dizabilități prevăzut la nivelul etajului 2 (al

peronului);

* 1,20 m pentru accesul către peron din sala de așteptare, destinat tuturor persoanelor;

- lățimile libere a golurilor de ușă deja existente nu se vor modifica;

Treptele de acces (ce se propun pentru traseul de ieșire direct de pe peron), respectiv cele deja existente vor respecta relația 2h+l = 62 - 64 cm și o lățime de min. 1,20 m (lățime liberă min. 1,00 m). Atât scările propuse, cât și scările deja existente în amenajarea spațiului exterior a stației telecabinei se termină cu o platformă orizontală liberă cu dimensiuni de min. 1.50 x 1.50 m. La începutul și la sfârșitul scărilor de acces va fi prevăzută o suprafață de avertizare tactilo-vizuală cu lățimea minim 60 cm pe toată lățimea rampei scării;

Finisajul rampelor si a podestelor de acces sunt realizate astfel încât să se evite alunecarea, având COF min. 0,4;

Va fi asigurat accesul persoanelor cu dizabilități prin intermediul unui ascensor;

Deasupra platformei de acces la ascensor și deasupra scării de coborâre de pe peron se va realiza o copertină metalică;

Echipamente destinate circulației - ascensoare, platforme, scări și trotuare rulante:

În cazul unor stații amplasate la alt nivel decât cel al traseului pietonal adaptat deplasării persoanelor cu handicap, se vor prevedea circulații verticale conformate pentru a fi utilizate de către aceștia . Mijlocul cel mai comod pentru deplasarea pe verticală a persoanelor cu handicap este ascensorul;

Stațiile vor fi astfel rezolvate încât accesul în mijlocul de transport să se facă la nivel, fără efort fizic și risc de cădere. Dacă acest lucru nu este posibil este permisă o diferență de nivel de 2,0 cm;

Accesul persoanelor cu handicap în vehiculele pentru transport depinde de caracteristicile de conformare ale vehiculului. Accesul va fi marcat pe trotuar cu suprafețe de semnalizare tactilo-vizuale. Lățimea liberă a acceselor în mijloacele de transport trebuie să fie, pentru un sens, de minim 80 cm și, pentru două sensuri, de minim 1,60 m.

Toate nivelurile destinate publicului unei clădiri vor fi accesibile cu rampe sau ascensoare. Acestea trebuie să poată fi utilizate inclusiv de către persoanele cu handicap;

Pentru a corespunde nevoilor persoanelor cu handicap, ascensoarele respecta următoarele prevederi:

• dimensiunile minime ale cabinei ascensorului accesibil pentru o persoană utilizatoare de fotoliu rulant, cu însoțitor sau pentru o persoană care folosește alte obiecte ajutătoare pentru a se deplasa și are un însoțitor sunt 1.10 x 1.40 m;

• se prevede o deschidere liberă a ușii (lumina ușii) de 90 cm. Ușa este poziționată pe latura îngustă a cabinei.

• ușile cabinei ascensorului și ușile de acces ale ascensorului sunt prevăzute cu sistem automat de deschidere prin culisare laterală.

• în fața ascensorului se va asigura un loc de întoarcere de min. 1,50 x 1,50 m.

Circulația interioară:

Finisajele interioare trebuiesc să prevină alunecarea, cu mențiunea că finisajele încăperilor cu potențial de umezire sa întrunească COF min. 0.4;

Nu se prevăd trepte izolate, însemnând denivelări de o singura treapta;

Înălțimea liberă de trecere pe sub obstacole izolate, măsurată de la suprafața finită a pardoselii, va fi de min.2,10 m;

Lățimea liberă min. a circulațiilor va fi de minim 1,20 m, cu următoarele mențiuni:

▪ în zonele de întoarcere a circulațiilor / de modificare a direcției se prevede o suprafață liberă circulară cu un diametru de minim 1,50 pentru permiterea manevrelor persoanelor in fotoliu rulant;

▪ la coridoare înfundate trebuie realizată o lărgire cu dimensiunile de 1,50 m lățime și 2,00 m lungime, pentru crearea spațiului de manevră necesar întoarcerii la 180° a fotoliului rulant. (in cazul construcțiilor civile la care trebuie asigurat accesul persoanelor cu dizabilități);

Conformare tâmplării:

Vitrajele ce au parapet mai mic de 90 cm, de la nivelul parterului vor avea sticlă securizată;

Vitrajele de la nivelurile superioare ce au parapet mai mic de 90 cm vor avea sticlă securizată spre exterior și laminată la interior.

Pentru manevrarea ușilor de către persoanele aflate in fotoliu rulant, neînsoțite, va fi prevăzută o distanță libera minima de 60 cm intre tocul ușii și un perete perpendicular pe peretele pe care se află montată ușa. Partea inferioara a ușilor va fi protejată cu materiale rezistente la izbituri pe înălțimea de 40 cm.

Selectarea pachetelor de vitraje se va face cu respectarea prevederile NP068-2002 și C047-2022 în ceea ce privește cerințele specifice de întrunit de către vitraje de siguranță. Eventuale ochiuri mobile in zone fără parapet vor avea deschiderea limitata la max. 10 cm prin sistemele tâmplăriei.

Peretele Cortina:

Peretele cortina se executa în baza unui proiect de detaliul de execuție elaborat și verificat prin sarcina executantului.

Dimensiunea parapetelor/balustradelor de protecție:

Denivelările mai mari de 30 cm vor fi protejate cu balustrade sau parapete, având înălțimea minima de siguranță:

• 0,90 m pentru parapetele scărilor sau galeriilor interioare pentru denivelări mai mari de 4,00 m si parapetele balcoanelor, logiilor, rampelor, scărilor deschise spre exterior;

Scări și rampe interioare:

Scările si rampele sunt conformate astfel:

Dimensiunile treptelor si contratreptelor respecta următoarea relație 2h+l=62-64 cm;

H contratreaptă = 18.75 cm;

Numărul maxim de trepte ale unei rampe, între două podeste: 16 trepte;

Lățimea liberă a rampelor: 1.20 m;

Înălțimea liberă de circulație: min. 2.10 m;Prevederea balustradelor / a mâinilor curente: balustrada către gol; acestea vor fi conformate astfel încât să nu permită căderea sau trecerea copiilor dintr-o parte in alta astfel: fără elemente cu potențial de cățărare pe înălțimea de 10-60 cm de la nivelul pardoselii si cu distanța între montanți / elemente constructive de max. 10 cm; Finisajele scărilor și rampelor trebuiesc să fie antiderapante si să întrunească COF min. 0.4;

Întreținerea acoperișurilor:

Cu ocazia lucrărilor de întreținere la nivelul acoperișului (învelitoare sau echipamente), pentru asigurarea condițiilor de siguranță în exploatare administratorul va asigura prin utilizarea unui sistem de protecție temporară de șantier demontabila, existența unei balustrade cu înălțimea de siguranță corelată cu diferența de înălțime de la cota acoperișului la cota terenului amenajat alăturat astfel: H parapet = 90 cm pentru diferențe de nivel de maxim 15 m, H parapet = 100 cm pentru diferențe de nivel de maxim 15-40 m.

Accesul la nivelul învelitorii pentru lucrări de întreținere se realizează cu ajutorul unor scări metalice cu securizare a accesului.

Împrejmuirea terenului:

Doar zona din spate a parcelei este propusă către împrejmuire. Împrejmuirea exterioară a terenului este de două tipuri:

* Împrejmuirea de tip 1, perimetral, în spatele clădirii telecabinei;
* Împrejmuirea de tip 2, în continuarea fațadei estice a clădirii telecabinei până la zidul de sprijin propus;

Împrejmuirea exterioară de tip 1 este complet transparentă și se va realiza având:

• înălțime: 2 m, montanți metalici si panouri din plasă metalică cu ochiuri medii;

• lățimea maximă a unui panou este de 3.00 m;

Împrejmuirea exterioară de tip 2 este de tip semi-opac (se poate vedea mai departe de ea) și se va realiza având:

• înălțime: 2,00 m, din care 90 cm soclu din beton armat placat cu HPL + 1,10 m panouri din plasă metalică cu ochiuri medii;

• în cadrul acestei împrejmuiri va fi integrată și o poartă de acces cu lățime de 1,20 cm și înălțime de 2,00 m.

**Organizarea de șantier**

Lucrările de execuție prevăzute prin prezentul proiect se vor desfășura numai in limitele incintei deținute de titular, fără afectarea vecinătăților.

Organizarea de șantier se va asigura în interiorul limitei de proprietate, fără a bloca căile de acces în imobil.

Se vor asigura:

* căile de acces;
* unelte, scule, dispozitive, utilaje si mijloace necesare ;
* sursele de energie ;
* vestiare, apa potabila, grup sanitar ecologic;
* grafice de execuție a lucrărilor ;
* organizarea spațiilor necesare depozitării temporare a materialelor, inclusiv containere pentru colectarea selectivă a materialelor din construcții in vederea recuperării;
* măsuri specifice privind protecția si securitatea muncii, precum și de prevenire și stingere a incendiilor, decurgând din natura operațiilor și tehnologiilor de construcție cuprinse în documentația de execuție a obiectivului;
* măsuri de protecția vecinătăților (transmitere de vibrații si șocuri puternice, degajări mari de praf, asigurarea acceselor necesare).

Lucrările necesare organizării de șantier constau în realizarea împrejmuirii și accesului provizoriu, stabilirea zonei de amplasare a autovehiculelor și a utilajelor folosite (care vor avea o stare tehnică corespunzătoare astfel încât să fie exclusă orice posibilitate de poluare a mediului direct sau indirect), a containerelor pentru depozitarea deșeurilor din perioada lucrărilor de construcție și a containerelor pentru organizarea de șantier, respectiv a toaletelor ecologice.

Se va realiza împrejmuirea zonei amenajate ca organizare de șantier și inscripționarea adecvată din punct de vedere al avertizării de securitate, cu scopul asigurării securității persoanelor care circula în zona șantierului.

**Lucrări de refacere** **a amplasamentului în zona afectată de execuţia investiţiei**

Nu sunt necesare lucrări de reconstrucție ecologică și de menținere a mediului natural, lucrările propuse sunt prevăzute pe un amplasament existent și se realizează în mare parte în interiorul clădirii.

***b) cumularea cu alte proiecte existente și/sau aprobate –*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** *nu este cazul;*

***d)*** ***cantitatea și tipurile de deșeuri generate/gestionate –***

Deșeuri tehnologice rezultate din organizarea de șantier:

Deșeurile generate pe amplasament în perioada de realizare a proiectului sunt: beton, cărămizi, material ceramic, amestecuri sau fracții separate de beton fără conținut de substanțe periculoase, fier si oțel, amestecuri metalice, lemn, sticla, alte deșeuri din construcții, inclusiv amestecuri, deșeuri de cauciuc, deșeuri textile, deșeuri de natura menajeră, deșeuri din construcții, cat si cele rezultate de la ambalaje: hârtie, carton, materiale plastic diverse ambalaje polietilena, lemn, materiale izolante etc.

***e) poluarea și alte efecte negative:***

**Pentru protecţia calității APELOR:**

* *sursele de poluanți pentru ape*

Se vor asigura pantele necesare evacuării apelor de suprafață, colectarea si dirijarea acestora, in vederea protejării solului.

**Pentru protecţia calității AERULUI:**

* *sursele de poluanți pentru aer, poluanți,*

În perioada de execuție a proiectului, principalele surse de emisii atmosferice vor fi reprezentate de:

• activitățile de manevrare a maselor de pământ (decopertare sol fertil, săpături, umpluturi, nivelări, încărcare, descărcare, transport), a unor materiale de construcție (nisip, pietriș, balast).

• activități de asfaltare – surse staționare difuze.

• depozitarea temporara a materialelor pulverulente (nisip, pământ) ce pot fi antrenate de vânt. Poluanți: pulberi in suspensie si pulberi sedimentabile;

• sursele de emisie mobile (vehicule și utilaje ce participă la amenajarea terenului și la transportul materialelor si echipamentelor, precum și la aprovizionarea cu substanțe si materiale pe durata executării lucrărilor de construcție).

* *instalațiile pentru reținerea și dispersia poluanților în atmosferă*

În vederea menținerii calității aerului, în parametri optimi, în zona amplasamentului în perioada realizării lucrărilor de construcție, se vor respecta următoarele condiții:

• interzicerea arderilor in aer liber pentru îndepărtarea rezidurilor;

• oprirea motoarelor tuturor vehiculelor aflate în staționare;

• acoperirea încărcărilor ce intră în sau ies din șantier;

• utilizarea apei, pentru suprimarea prafului, in cantitățile, frecvența și proporțiile necesare în zona de lucru, la sfârșitul fiecărei săptămâni de lucru, daca nu se vor desfășura operațiuni active mai mult de două zile consecutive;

• minimizarea activităților generatoare de praf (tăiere, măcinarea, șlefuirea, etc);

• curățarea vehiculelor care ies de pe șantier;

• ridicarea de bariere eficiente in jurul zonei de activități cu praf sau cu limitare a șantierului;

• depozitarea materialelor fine in depozite închise sau zone îngrădite și acoperite pentru a se evita dispersia acestora datorită vântului;

• asigurarea unui management corect al materialelor utilizate in perioada de construcție.

Substanțele poluante pentru atmosferă se vor încadra în valorile limită pentru **imisii** stabilite de Legea nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat în 2016.

**Protecția împotriva zgomotului și vibrațiilor**

* *sursele de zgomot și de vibrații*

În etapa de construcție sursele de zgomot vor avea caracter și durată temporară, se vor manifesta local și intermitent.

Principalele surse de zgomot vor fi reprezentate de:

• traficul din zona de șantier, fronturile de lucru, de pe drumurile de acces, spre si dinspre zonele de obținere a materialelor de construcție;

• activitățile de excavare, respectiv de încărcare și descărcare a pământului;

• funcționarea utilajelor (mașini transportoare, autocamioane de mare tonaj, autobetoniere, excavatoare, macarale, buldozere, compresoare) – funcționarea motoarelor, manipularea si transportul încărcăturilor.

Pentru reducerea zgomotelor si a vibrațiilor, pe perioada de execuție se vor respecta următoarele masuri:

Se vor lua masuri de protecție fonică pentru personalul din șantier care va primi echipament individual de protecție împotriva zgomotului;

Aplicarea de tratamente fonoabsorbante pereților in atelierele unde se desfășoară activități generatoare de zgomot;

Utilajele de construcții și mijloacele de transport vor fi dotate cu echipamente de reducere a zgomotului, vor fi supuse periodic procesului de verificare tehnică, vor fi întreținute și vor funcționa la parametrii normali;

Nivelul zgomotului va respecta prevederile STAS 10009/2017-privind zgomotul ambiant.

***protecția împotriva radiațiilor***

* *sursele de radiații*

Pe amplasament nu se desfășoară activități care să genereze radiații.

**Protecția solului și a subsolului:**

* *sursele de poluanți pentru sol, subsol, ape freatice și de adâncime*

Sursele de poluanți pentru sol subsol si ape freatice pot fi reprezentate de deșeuri menajere rezultate din activitățile de execuție a lucrărilor de demolare desfășurate in incintă. Subsolul sau apele freatice ar putea fi poluate in cazul unor defecțiuni ale utilajelor folosite la demolare. În cazul poluării accidentale a solului se va proceda imediat la utilizarea materialelor absorbante, la decopertarea solului contaminat, stocarea temporara a deșeurilor rezultate si a solului decopertat în recipienți adecvați, si tratarea de către firme specializate.

Lucrările și dotările pentru protecția solului și a subsolului:

Deșeurile menajere vor fi colectate in pubele metalice, amplasate pe platforma asfaltata de pe latura sud-est si vor fi evacuate prin intermediul serviciilor de salubritate.

Colectarea si evacuarea periodica a deșeurilor si reziduurilor provenite din activitatea șantierului reduce la minimum posibilitățile de poluare a solului. Se vor colecta selectiv deșeurile din lemn, metal si sticlă si vor fi evacuate prin intermediul serviciilor de salubritate.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** Lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană:***

În vecinătate nu există funcțiunea de locuire, astfel obiectivele propuse nu pot impacta în mod negativ din punct de vedere al însoririi alte imobile.

***2. Amplasarea proiectelor:***

***a) utilizarea actuala și aprobata a terenurilor***

În temeiul reglementărilor Documentației de urbanism faza PUZ, aprobată prin Hotărârea Consiliului Județean Brașov nr. 797 din 2009:

* folosința actuală: teren categoría curți construcții;
* destinația conform PUZ Brașov la data prezentei: ZIR 7 – spațiu verde plantat.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul;

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri-*** *nu este cazul*

***vii) zone cu densitate mare a populatiei –*** proiectul nu se desfasoara in apropierea zonelor de locuinte;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată –*** nu este cazul;

***b)* *natura impactului* -** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* exploatare agregate minerale;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul propus **intră** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completarile ulterioare;
* proiectul se va realiza în imediata vecinătate a ariei speciale de conservare ***ROSAC0120 Muntele Tâmpa***;
* proiectul propus a se realiza nu va avea un impact negativ semnificativ asupra obiectivelor de conservare și a integrității ariei naturale protejate, dacă vor fi respectate mpsurile propuse în cadrul memoriului de prezentare precum și în prezentul aviz.

Avizul nr. 56/S.T.BV/28.06.2030 emis de ANANP Brașov, cu condiții:

1. Se vor respecta prevederile art. 33 alin. (1) și alin. (2) din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare;

2. Se vor respecta prevederile planului de management și regulamentul sitului Natura 2000 ROSCI0120 Muntele Tâmpa aprobate prin OM nr. 767 din 2016, în vederea menținerii stării de conservare favorabilă a speciilor și a habitatelor pentru care a fost declarată aria naturală protejată;

3. Se interzice deteriorarea și/sau distrugerea habitatelor și speciilor de arbori și arbuști prezenți la limita amplasamentului proiectului care pot fi folosiți ca loc de hrănire, adăpost, reproducere, odihnă de către pasări și mamifere mici;

4. Se vor monta panouri informative cu restricțiile si interdicțiile, inclusiv din regulamentul ariei naturale protejate ROSCI0120 Muntele Tâmpa precum și avertizarea turiștilor privind prezenta ursului (Ursus arctos) în zonă;

5. Personalul care va executa lucrările va fi informat asupra faptului că amplasamentul proiectului este în vecinătatea ariei speciale de conservare ROSAC0120 Muntele Tâmpa precum și asupra condițiilor stabilite în prezentul aviz;

6. Toate deșeurile rezultate în etapa de desfășurare a proiectului vor fi gestionate și eliminate periodic conform reglementărilor în vigoare prin firme autorizate; este interzisă depozitarea/ abandonarea deșeurilor în perimetrul ariei naturale protejate;

7. Titularul proiectului are obligația ca în cazul producerii accidentelor de orice fel să notifice Agenția Națională pentru Arii Naturale Protejate în termen de maxim 24 de ore și să întreprindă toate măsurile necesare pentru eliminarea cauzelor și limitarea consecințelor negative.

8. Se va respecta cu strictețe legislația de mediu în vigoare și în special prevederile OUG 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare.

**-** Conform punctului de vedere nr. 3648 din 27.05.2023 emis de Biroul Calitatea Factorilor de Mediu se vor respecta următoarele condiții și interdicții:

* se vor respecta prevederile OUG 57/2007, privind regimul ariilor naturale protejate, conservarea

habitatelor naturale, a florei şi faunei sălbatice, aprobată prin Legea 49/2011 cu modificările şi completările ulterioare;

• se vor implementa metodele de construcție identificate în memoriul de prezentare anexat documentației;

• se interzice afectarea suprafețelor din vecinătate sau a altor suprafețe decât cele pentru care a fost emisă prezenta aprobare de dezvoltare;

• se recomandă stropirea zonei de lucru cand aceasta se impune pentru a preintampina ridicarea prafului in atmosfera; materialele de construcție pulverulente se vor acoperi pe cât posibil și se vor manipula așa fel încât să se reducă la minim nivelul de particule ce pot fi antrenate de curenții atmosferici. Realizarea lucrarilor se va face din aproape în aproape pentru a diminua disturbarea elementelor de biodiversitate;

• dotarea punctelor de lucru cu materiale de interventie absorbante in cazul deversarii accidentale de produse petroliere (carburanți); pierderile accidentale vor fi localizate imediat și eliminate de pe suprafețele de sol pentru a evita poluarea acestuia prin infiltrații.

• se va realiza managementul adecvat al deșeurilor – atât în perioada de construcție cât și de operare (spații de depozitare temporară în conformitate cu reglementările în vigoare, eliminarea/valorificarea deșeurilor prin firme specializate și autorizate, ritmicitatea evacuării deșeurilor atât provenite din construcție cât și menajere - pentru a nu atrage speciile din fauna săbatică.)

• nu se va afecta vegetația forestieră/arbustivă/erbacee din vecinătatea amplasamentului care poate fi utilizată ca loc de hrănire/adăpost de către păsări şi mamifere mici; Suprafețele afectate temporar de organizarea de șantier vor fi refăcute și redate folosințelor inițiale;

• pentru refacerea suprafețelor acoperite de vegetație, dacă este cazul, se vor folosi numai specii/proveniențe locale, fiind interzisă plantarea cu specii alogene. Nu se vor aplica pesticide și îngrășăminte chimice pe spațiile verzi.

• lucrările de construcție se vor desfășura pe cât posibil astfel încât să se evite interferenţa cu sezonul de reproducere al speciilor de păsări, în special cuibaritul de primăvară(aprilie-iunie);

• Se interzic următoarele:

* orice formă de recoltare, capturare, ucidere, distrugere sau vătămare a exemplarelor aflate

în mediul lor natural, în oricare dintre stadiile ciclului lor biologic;

* perturbarea intenţionată în cursul perioadei de reproducere, de creştere, de hibernare si

de migraţie;

* deteriorarea, distrugerea si/sau culegerea intenţionată a cuiburilor si/sau ouălor din natură;
* deteriorarea şi/sau distrugerea locurilor de reproducere ori de odihnă;
* recoltarea florilor şi a fructelor, culegerea, tăierea, dezrădăcinarea sau distrugerea cu

intenţie a acestor plante în habitatele lor naturale, în oricare dintre stadiile ciclului lor biologic;

* deţinerea, transportul, comerţul sau schimburile în orice scop ale exemplarelor luate din

natură, în oricare dintre stadiile ciclului lor biologic;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **nu** **intră** sub incidenţa art. 48 si **intra** sub incidenta art. 54 din Legea apelor nr.107/1996, cu modificările şi completările ulterioare.

**Conditiile de realizare a proiectului:**

1. Se vor respecta prevederile OUG nr. 195/2005 privind Protecția Mediului aprobată cu modificări și completări ulterioare prin Legea nr. 265/2006, cu modificările și completările ulterioare;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Se vor respecta in integralitate, prevedereile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor.
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va respecta programul de lucru impus de Primaria Municipiului Brașov în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;
8. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
9. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
10. Se va evita depozitarea necontrolata a deșeurilor rezultate;
11. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
12. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
13. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
14. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
15. În vederea menținerii calității aerului, în parametri optimi, în zona amplasamentului, se vor respecta următoarele conditii:

* se vor lua măsuri de acoperire, îngradire, închidere a stocurilor de materiale de constructie

sau deșeuri, pentru prevenirea imprastierii cauzata de vânt;

* curațarea roților vehiculelor care ies de pe șantier;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor alege trasee optime din punct de vedere al protectiei mediului, pentru deplasarea vehiculelor care transporta materialul excavat care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
6. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
7. Titularul proiectului raspunde pentru refacerea zonelor afectate de implementarea proiectului;
8. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

• este interzisă amplasarea în incinta organizării de șantier a stațiilor de preparare beton, fără asigurarea sistemului de preepurare ape uzate tehnologice și a sistemului de protecție a atmosferei împotriva poluării cu pulberi;

• Nivelul de zgomot se va încadra în limitele impuse de SR 10.009/2017;

În conformitate cu prevederile OUG nr. 195/2005 privind Protectia Mediului aprobată cu modificări și completări ulterioare, prin Legea nr. 265/2006 cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării».

Conform art. 21, alin.(4) din OUG. 195/2005 *privind protectia mediului,* aprobată cu modificări și completări prin Legea nr. 265/2006, cu modificările și completările ulterioare ”**răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului** **proiectului**”.

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apă**.

Pentru legalitatea si autenticitatea documentelor depuse la dosar se face raspunzator titularul proiectului.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

- art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar in situatia cand intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A.**

**Liliana Cristina COPACEA**

**BIROU C.F.M.**

**ÎNTOCMIT:**

**consilier Iulia ENE**

**ÎNTOCMIT:**

**consilier Gabriela COJOCARU**